Ale-Hop expandeix les seues instal·lacions amb 120 milions d'euros en un procés estratègic per a Gandia que generarà mil llocs de treball
25 julio 2024

## Ale-Hop expandeix les seues instal·lacions amb 120 milions d'euros en un procés estratègic per a Gandia que generarà mil llocs de treball25 julio 2024Última actualización: 25 julio 2024

![](../gestion/img/f97f078bcf3eb0f18f5c3c59528960cd9ed7e7df70288ed7ff23fb6a80dcb636.jpg)  
  

L'alcalde de Gandia, **José Manuel Prieto,** ha participat aquest matí en la signatura de l'acord d'intencions a quatre bandes on han estat el president de la Generalitat Valenciana, **Carlos Mazón**; l'alcaldessa de Bellreguard, **Cristina Mateu**, i el fundador i gerent de l'empresa ALE-HOP, **Vicent Grimalt**.  

Un acord d’intencions que preveu una ampliació del terreny industrial del terme municipal de Gandia de 17 hectàrees a petició de l'empresa ALE-HOP, una empresa valenciana referent, per tal que es puga expandir als àmbits de la logística i l'R+D+I. Aquesta modificació es pot dur a terme gràcies a una PIA (Projecte d'Interés Autonòmic) entre dos termes municipals (Gandia i Bellreguard). Este projecte permet agilitzar la tramitació urbanística sempre que es complisquen paràmetres d'inversió, sostenibilitat i ocupabilitat.

José Manuel Prieto ha remarcat: “_És un procés estratègic per a Gandia perquè crea més de 1.000 llocs de treball directes amb una inversió privada de l'empresa de 120 milions d'euros que es desenvoluparà en dues fases. A més, aconseguim que es milloren les nostres comunicacions i suposa un pretext per continuar veient la millora en les comunicacions com la C-V60 o el futur traçat del tren/tramvia de la costa_”.

  
Esta és la primera vegada en molt de temps en què l’Ajuntament de Gandia planteja el desenvolupament de sòl industrial. “_És una assignatura pendent que amb la signatura, resolem_", ha declarat Prieto, que ha incidit que aquesta mesura va més enllà del terme municipal de Gandia i abasta Bellreguard en un punt on, segons ha insistit, _"confluiran les comunicacions millorades en què estem treballant durant molt de temps_".  
  
La primera autoritat municipal ha qualificat la inversió d'estratègica pel component d'innovació que té una inversió d'aquestes característiques. "_Fa temps que treballem amb ALE-HOP per arribar a un acord que hui fructifica complint el full de ruta que hem traçat des del govern de Gandia per generar inversions i millorar totes les comunicacions per tal de vertebrar definitivament Gandia i la Safor_".

En definitiva, “E_stem davant d'una magnífica notícia per a la ciutat. Desenvolupem sòl industrial, apostem per una inversió estratègica que té un component d'innovació importantíssim que la fa possible i, el que és més important, agilitzem juntament amb les administracions i l'empresa privada els terminis perquè siga realitat en un període curt de temps_”, ha finalitzat Prieto.